section_heading: Sadašnjost
paragraph_text: Tijekom godine, DSO priređuje niz ciklusa i glazbenih festivala kao što su Dubrovačko glazbeno proljeće, ciklus barokne glazbe Orlando Furioso, Međunarodni glazbeni festival opernih arija "Tino Pattiera", Međunarodni glazbeni festival Dubrovnik u pozno ljeto, Stradun Classic i Jesenji glazbeni moskar. Orkestar također redovito nastupa u sklopu Dubrovačkih ljetnih igara. Na svojem repertoaru veliku pozornost posvećuje dubrovačkim i hrvatskim skladateljima. Tijekom koncertne sezone nastupa na koncertima u atriju Kneževog dvora, a ostvaruje i zapažena gostovanja po Hrvatskoj i inozemstvu.